stanford-oval/wikipedia huggingface dataset:
International Island Games Association

International Island Games Association eli IGA on järjestö, jonka päätehtävä on hallinnoida Island Games -nimistä tapahtumaa, johon osallistuu useita saaria sekä Euroopasta että muilta hallintoalueilta. IGA toimii yhteistyössä jäseniensä kanssa sekä sponsoroi kisoja. IGA tutkii, mitkä saaret täyttävät sen vaatimukset. Edelleenkään vuoden 2005 jälkeen, jolloin Menorca liittyi, ei ole uusia jäseniä tullut.
Jäsenet

Nykyiset IGAn jäsenet ovat:
| 0 | 1 | 2 |
| --- | --- | --- |
|   Ahvenanmaa   Alderney   Anglesey (Ynys Môn)   Bermuda   Caymansaaret   Falklandinsaaret   Färsaaret   Frøya   Gibraltar  |   Gotlanti   Grönlanti   Guernsey   Hitra   Jersey   Mansaari   Menorca   Orkneysaaret  |   Prinssi Edwardin saari   Ródos   Saarenmaa   Sark   Shetlandinsaaret   Saint Helena   Ulko-Hebridit   Wightsaari  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Jacqueline Dark

Jacqueline Dark (1968 Ballarat – 3. lokakuuta 2023 Sydney) oli australialainen oopperalaulaja, joka oli äänialaltaan mezzosopraano. Hän tulkitsi myös konserttiohjelmistoa ja teki esiintymisiä musikaaleissa sekä kabareessa.
Dark sai fysiikan kandidaatin arvon ja työskenteli kymmenen vuoden ajan matematiikan sekä fysiikan opettajana. Oopperalaulajaksi hän kouluttautui Victorian College of the Artsissa. Dark esiintyi muun muassa Opera Australiassa, Victorian Operassa, Pinchgut Operassa, Wienin valtionoopperassa ja Hongkongin oopperassa. Hän teki esiintymisiä myös johtavien australialaisten orkesterien ja kuorojen kanssa. Darkin ohjelmistoon kuului rooleja muun muassa Wolfgang Amadeus Mozartin, Giacomo Puccinin, Richard Wagnerin ja Richard Straussin oopperoissa. Hän oli myös mukana kantaesittämässä uusia teoksia Moya Hendersonilta ja Richard Millsiltä. Hän osallistui Australian-kiertueeseen Sound of Music -musikaalin tuotannossa.
Dark sai lisää tunnettavuutta esiintymisillään ohjelmassa Tanssi jos osaat ja vierailevana panelistina ohjelmassa Spicks and Specks. Hän sai Green Room -palkinnot 2004 esiintymisestään Opera Australian tuotannossa oopperasta Tuhkimo ja 2011 esiintymisestään saman yhtiön tuotannossa Don Giovannista. Darkille myönnettiin myös vuoden 2013 Helpmann-palkinto parhaasta naisesiintyjästä oopperan sivuosassa. Palkinto annettiin esiintymisestä Opera Australian tuotannossa Salomesta.
Dark sai poikalapsen tenori Kanen Breenin kanssa. Hän kuoli 55-vuotiaana sairaalassa kärsittyään harvinaisesta syöpätaudista, johon hän oli saanut leikkaushoitoa ja kemoterapiaa.
Jaalan suuralue

| Jaala> Jaalan suuralue |
| --- | --- |
 Kaupungin kartta, jossa Jaala korostettuna.
Kaupunki:  Kouvola
Suuralue nro:  6
Pinta-ala:  563,54 km² 
Väkiluku:  1 703  (2015)
Kaupunginosat:  Jaalan kirkonkylä  Pohjois-Jaala
Tilastoalueet:  Jaala  Karijärvi
Naapurialueet:  Kuusankoski  Valkeala
Jaalan suuralue on yksi Kouvolan kaupungin kuudesta suuralueesta. Jaalan suuralue käsittää kokonaan entisen Jaalan kunnan alueet. Jaalan suuralueella oli 1 703 asukasta vuonna 2015. Jaala on Kouvolan väkiluvultaan pienin ja pinta-alaltaan kolmanneksi suurin suuralue.
Suuralueen suurin ja samalla ainut taajama on Jaalan kirkonkylä, jossa oli 610 asukasta 31.12.2017.
Aluejako > Kaupunginosat

Jaalan kirkonkylä (61)
Pohjois-Jaala (62)
Aluejako > Tilastoalueet

Jaala (61)
Karijärvi (62)
Jade-buddhan temppeli

Jade-buddhan temppelin pääpiha ja pääaula.
Jade-buddhan temppeli kevätlumen aikaan.
Jade-buddhan temppeli on Shanghaissa sijaitseva vuonna 1882 rakennettu temppeli. Sinne on sijoitettu kaksi buddhan jadeveistosta, jotka on tuotu Burmasta.
Temppeli on ulkoisesti Song-dynastian (960–1279) tyylin mukainen, ja sitä voi harhaanjohtavasti luulla todellista vanhemmaksi. Temppeli vahingoittui tulipalossa vuonna 1918, mutta se kunnostettiin entiselleen. Veistokset eivät vahingoittuneet.
Kaksi jade-buddhan patsasta, joiden mukaan koko temppeli on nimetty, sijaitsevat Lepäävän buddhan hallissa. 96 senttimetriä korkea yhdestä jadekappalesta veistetty lepäävä buddha makaa mahonkialustalla. Se kuvaa nirvanaan vaipuvaa Sakyamuni-buddhaa.
Temppelin varsinainen nähtävyys on temppelirakennuksen toisessa kerroksessa sijaitseva kaksimetrinen istuva buddha, joka on veistetty yhdestä valkoisesta jadelohkareesta ja painaa lähes 1000 kiloa.
Aiheesta muualla

Kuvia tai muita tiedostoja aiheesta Jade-buddhan temppeli Wikimedia Commonsissa
Saattoporan kaivos

Kaivoksen muistolaatta kiinnitettynä malmikiveen Kittilän kirkonkylällä.
Saattoporan kultakaivos toimi Kittilässä vuosina 1988–1995. Kaivoksesta louhittiin sen toiminta-aikana 2,14 miljoonaa tonnia malmia. Tonni malmia sisälsi keskimäärin 3,25 grammaa kultaa ja sen kuparipitoisuus oli 0.26 %. Kaivos tuotti yhteensä 6 279 kiloa kultaa ja 5 177 tonnia kuparia. Kaivoksen omisti Outokumpu Oy.
Richard Nixon Presidential Library and Museum

| Richard Nixon Presidential Library and Museum |
| --- | --- |


Tyyppi:  presidentin kirjasto
Sijainti:  Yorba Linda, Kalifornia, Yhdysvallat
Perustettu:  19. heinäkuuta 1990
Ylläpitäjä:  Yhdysvaltain kansallisarkisto Richard Nixon Foundation
Kotisivut:  nixonlibrary.gov
Koordinaatit:  33°53′20″N, 117°49′08″W
 fiRichard Nixon Presidential Library and Museum 
    
Richard Nixon Presidential Library and Museum on Kalifornian Yorba Lindassa sijaitseva kirjasto ja museo, joka avattiin yleisölle 19. heinäkuuta 1990. Se esittelee Yhdysvaltain 37. presidentin Richard Nixonin presidenttikautta vuosina 1969–1974. Museon alueella sijaitsee Nixonin synnyinkoti sekä hänen ja hänen vaimon Pat Nixonin haudat.
Kuvat

Nixonin synnyinkoti.
Richard- ja Pat Nixonin haudat.
Aiheesta muualla

Kuvia tai muita tiedostoja aiheesta Richard Nixon Presidential Library and Museum Wikimedia Commonsissa
Museon viralliset kotisivut
Nixon Foundationin viralliset kotisivut
Jahvetti

Jahvetti voi tarkoittaa ainakin seuraavia:
Jahvetti, etunimi, väännös nimestä Jafet
Jahvetti, Yrjö Kilpeläisen pakinoitsijana ja radiotoimittajana käyttämä nimimerkki
Jahvetti-nimisiä henkilöitä

Jahvetti Kaitala, valtiopäivämies
Jahvetti Moilanen, kommunisti Frans Myyryläisen käyttämä salanimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jahvetti”, voi hakea sivunnimihaulla, laajalla sivunnimihaulla tai tekstihaulla.
Janata Dal (United)

Puolueen logo
Janata Dal (United) (hindiksi  जनता दल) lyhenne JD, on intialainen puolue. Puolueen johtaja on Sharad Yadav.
Puolue koottiin vuonna 2003 kun kaksi puoluetta Janata Dal ja Samta-puolue  yhdistyivät yhdeksi puolueeksi.
Puolueen ensimmäinen puheenjohtajaksi tuli entinen Intian puolustusministeri George Fernandes..
Jaama jõgi

| Jaama jõgi |
| --- | --- |
Maat:  Viro
Maakunnat:  Itä-Virumaa
Kunnat:  Alutagusen kunta
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Narvanjoen alue
Pinta-ala:  47,3 km² 
Yhtyy:  Narvanjoki
Joen uoman kohteita
Alkulähde:  Repna soo
 :  59°4′33″N, 27°36′5″E 
Laskupaikka:  Jaama, Narvanjoki (72,5 km suistosta)
 :  59°1′58″N, 27°45′5″E 
Mittaustietoja
Lähdekorkeus:  42 m mpy. 
Laskukorkeus:  30–25 m mpy.
Korkeusero:  12 m
Pituus:  15,4 km 
Kaltevuus:  0,91 m/km
Muuta
Jaama jõgi on (vir. Jaama jõgi, Struga jõgi, ven. Cтруга) Viron Alutagusen kunnassa virtaava pieni joki, jonka pääosa valuma-alueesta sijaitsee luonnonsuojelualueella. Joki laskee Narvanjokeen sen vasemmalta puolelta Jaamassa aivan Peipsijärven luusuan tuntumassa.
Joen kulku

Joki virtaa joka sijaitsee Alutagusen alangolla. Se saa alkunsa Agusalun soidensuojelualueelta 2,5 kilometriä Agusalun kylästä etelään päin. Se virtaa etelään Kassisaare Heinan ja Feodori soon välistä ja kääntyy itään kohti Narvanjokea. Se saapuu perattua uomaa (Keetsemani kraavi) pitkin Struugan luhtamaalle, jossa Narvanjoen jäänteet tekevät pyöreän muotoisia ja jokea paljon leveämpiä silmukoita Jaaman kylän eteläpuolella. Näitä lahtimaista joensuun osuutta kutsutaan Strugaksi ja joen alajuoksulla on joitakin saariakin. Strugaa kutsutaan myös Vanajõeksi. Joen pituudeksi ilmoitetaan alle 16 kilometriä ja sen valuma-alueen pinta-alaksi saadaan 47 neliökilometriä.
Huomautuksia

↑  Teksti on osittain käännös vironkielisestä artikkelista et:Jaama jõgi, ja nämä kohdat on tarkistamatta muista lähteistä.
S. S. Van Dine

| S>  S. Van Dine.Willard Huntington Wright |
| --- | --- |
 Willard Huntington Wright (S. S. Van Dine), veljen Stanton Macdonald-Wrightin maalaama muotokuva 1914.
Henkilötiedot
Syntynyt: 15. lokakuuta 1888 Charlottesville, Virginia, Yhdysvallat
Kuollut: 11. huhtikuuta 1939 (50 vuotta) New York, New York, Yhdysvallat
Ammatti:  kirjailija
Kirjailija
Salanimi: S. S. Van Dine 
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
S. S. Van Dine, oik. Willard Huntington Wright, (15. lokakuuta 1888 Charlottesville, Virginia, Yhdysvallat – 11. huhtikuuta 1939 New York, New York, Yhdysvallat) oli yhdysvaltalainen taidekriitikko ja  1920-1930-luvuilla suosituimpia yhdysvaltalaisia jännityskirjailijoita. Kahdentoista teoksen päähenkilö on aristokraattinen salapoliisi Philo Vance.
Suomennetut teokset

Gardenin murhenäytelmä (The Garden murder case), suom. Aune Suomalainen, Otava 1942
Greenen perheen salaisuus (The Greene murder case), suom. Paavo Kesäniemi, Gummerus 1931 Sarja: Salamasarja 5
Kanarialinnun salaisuus (The canary murder case), suom. Toini Ollikainen. Otava 1937
Skarabeen salaisuus (The scarab murder case), suom. T. Ekman, Otava 1938, Otavan taskuromaani 7
Roihuvuori (kappale)

| ”Roihuvuori” Avain mukana Jurassikki |
| --- | --- | --- |

Singlen tiedot
 Albumilta: Punainen tiili
 Julkaistu: huhtikuu 2001
 Formaatti: CD
 Tuottaja(t): Wretch
 Tyylilaji: Poliittinen hip hop, hardcore hip hop
 Levy-yhtiö: Warner Music Finland
Avaimen muut singlet
| ”4elementtii” 2000 | ”Roihuvuori” 2001 | ”Yhdes iltaan” 2001 |
Roihuvuori on rap-artisti Avaimen ensimmäinen single hänen ensimmäiseltä Punainen tiili -albumiltaan. Kappaleella vierailee Jurassikki.
Kappaleet

Roihuvuori (Original) (mukana Jurassikki)
Roihuvuori (Instrumental)
Asa
| --- | --- |
Studioalbumit::   Punainen tiili  Leijonaa metsästän  Terveisiä kaaoksesta  Loppuasukas  Via Karelia  Jou jou  Foetida – Use Your Illusion III  Rapsodia  Love  Avar uus  Rakkauslauluja miehille  Uni näkee unta meistä  Uuden aallon lauluja  Siemeniä  Täytyy mennä metsään 
Mixtapet::   Foetida-Pro Promo  Foetida-Pro Promo 2 
Singlet::   "4elementtii"  "Roihuvuori"  "Yhdes iltaan"  "Leijonaa metsästän"  "Hidastaa"  "Monimuotosii"  "Terroristi"  "Sanat ei tehny tätä laulua"  "Pirii ja aseit"  "Hip hop hurraa" 
Muut artikkelit::   Diskografia  Jätkäjätkät
Janatuinen

Janatuinen on sukunimi, joka on muun muassa seuraavilla henkilöillä:
J. E. Janatuinen (1891–1959), suomalainen kunnallisneuvos
Joel Janatuinen (s. 1995), suomalainen jääkiekkoilija
Oskari Janatuinen (1887–1945), suomalainen kuvanveistäjä
Yasmin Janatuinen, suomalainen tanssija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jai Sharma

| Jai Sharma |
| --- | --- |
Näyttelijä(t):  Chris Bisson
Ensi- esiintyminen:  11. Syyskuuta 2009 (UK)
Henkilötiedot
Ammatti:  Liikemies
Sukupuoli:  mies
Suhteet
Vanhemmat:  Rishi Sharma (isä) Georgia Sharma (äiti)
Sisarukset:  Priya Sharma  Nikhil Sharma
Puoliso(t):  Megan Sharma
Lapset:  Mia Macey  Archie Breckle
Sisarusten lapset:  Molly Sharma  Amba Metcalfe
Infobox OKVirheellinen NIMI-arvo: 
Jai Sharma on kuvitteellinen hahmo englantilaisessa saippuasarja Emmerdalessa. Häntä esittää Chris Bisson.
Yleistä

Jai ja hänen veljensä Nikhil Sharma omistavat makeistehtaan Emmerdalen kylässä. Jai oli naimisissa Charity Sharma kanssa. Jai kuitenkin makasi makeistehtaan siivojan Rachel Brecklen kanssa. Tämän seurauksena Rachel tuli raskaaksi Jaille ja alkoi odottaa tälle lasta. Jai halusi Rachelin pitävän lapsen, sillä hän piti sitä viimeisenä tilaisuutenaan tulla isäksi, epäonnistuttuaan siinä edellisen heilansa Mian kanssa. Lopulta Rachel synnytti pojan, Archien. Jai halusi Rachelin muuttavan pois kylästä ja vuokrasi hänelle asunnon kylän ulkopuolelta. Rachel asui siellä vähän aikaa, mutta ei tuntenut paikkaa kodikseen. Niinpä hän muutti takaisin kylään Jain ostamaan taloon. Charitylle hän sanoi Rachelin vain olevan vuokralla, vaikka hän ei vuokraa maksanut. Charity sai tietää Jain isyydestä vasta murtauduttuaan tämän koneelle ja löydettyä ultraäänikuvat. Rishi Sharma, Jain isä, sai tietää lapsesta löydettyään Jain toimiston laatikosta ultrakuvan. Jai yritti valehdella sen olevan Nikhilin ja Gennien, mutta kuvassa ollut nimi paljasti hänet ja Jai taipui kertomaan Rishille totuuden.
Sakari Kannosto

Sakari Kannosto (s. 8. lokakuuta 1973 Helsinki) on suomalainen kuvanveistäjä, Erkki Kannoston poika. Hän valmistui Kuvataideakatemiasta vuonna 2005. Hänet tunnetaan suurikokoisista valmisesineitä ja kierrätysmateriaaleja hyödyntävistä installaatioistaan sekä keraamisista eläimistään. Kannoston teokset liittyvät usein kuluttamiseen ja ihmisen luontosuhteeseen. Tällä hetkellä hän toimii kuvataiteen lehtorin virassa Omniassa Espoossa.
Vuosina 2013–2014 Sakari Kannosto osallistui Villa Karon residenssiin Beninissä tarkastelemalla globaalin jäteongelman ulottuvuuksia ja järjestämällä paikallisille lapsille kierrätysveistotyöpajan. Hän teki Beninissä myös kaksi veistosta: jäteongelmaa ja sen ratkaisua symboloivan Afrikanan ja ihmisen roolia ympäristöään muuttavana voimana kommentoivan Dieu peut toutin.
Tunnustuksia

Sakari Kannostolle myönnettiin Suomen Ympäristökasvatuksen Seuran Ympäristökasvatuksen ruusu vuonna 2014. Palkinnon myöntäjän mukaan Kannoston toteuttama taidepainotteinen ympäristökasvatus monipuolistaa ympäristökasvatuksen menetelmävalikoimaa. Lisäksi hän käsittelee töissään ja opetuksessaan ympäristöteemoja ja käyttää kiinnostavasti kierrätysmateriaaleja tuoden ympäristökasvatuksen luontevaksi osaksi taideopetusta. Kannosto on toteuttanut taidepainotteista ympäristökasvatusta myös ulkomailla.
Aiheesta muualla

Sakari Kannoston kotisivu
Tuominen-Halomo, Anneli: Tutut lelut elävät uutta elämää jättirobottina Länsiväylä.  25.01.2013. Arkistoitu 23.2.2017. Viitattu 23.2.2017.
Sakari Kannosto Ympäristötaiteen säätiö. Viitattu 23.2.2017.
Jade (Mortal Kombat)
Taidot > Lopetusliikkeet

Bo Decap: Jade heittää Bo-sauvansa vastustajan pään läpi. Sitten hän ottaa sauvan molemmista päistä kiinni, heilauttaa itsensä vastustajan yli, jolloin vastustajan pää irtoaa ruumiista. Lopuksi Jade poseeraa vastustajan verta tihkuva pää Bo-sauvansa lävistämänä. (MK:D)
Staff Slice: Jade ottaa muutaman askelee vauhtia, ja juoksee sitten vastustajan ohi leikaten tämän vyötäröstä kahtia. Vastustajan vatsasta roiskuu verta, kunnes hänen ylävartalonsa putoaa maahan. Jade alkaa poseerata, huudahtaen ja nostaen samalla vasemman kätensä. (MK:D)
Janata

Janata oli intialainen poliittinen puolue, jonka perusti vuonna 1977 Jaya Prakash Narayan ja johon kuului paljon Indira Gandhin vastustajia. Puolueen muodosti vaaliliittouma, johon kuuluivat muun muassa Bharatiya Lok Dal, Bharatiya Jana Sangh, Swatantra-puolue, sosialistit ja Intian kongressipuolueesta irtautunut K. Kamarajin johtama ryhmittymä.
Janatan ensimmäinen puoluejohtaja oli Chandra Shekhar.
Parlamenttivaaleissa 1977 vasta perustettu vaaliliittouma kilpaili nimellä Bharatiya Lok Dal. Se onnistui murtamaan Kongressipuolueen monopolin ja muodosti hallituksen, jonka pääministerinä oli Morarji Desai.
Puolue sulautui 1988 eräiden oppositiopuolueiden kanssa ja muodosti puolueen Janata Dal.
Käännös suomeksi
Roihuvuoren kirkko

| Roihuvuoren kirkko |
| --- | --- |
 Roihuvuoren kirkko yövalaistuksessaan joulukuisena talviyönä 2004.
Sijainti:  Roihuvuori, Helsinki
Koordinaatit:  60°12′10″N, 025°03′37″E
Seurakunta:  Roihuvuoren seurakunta
Rakentamisvuosi:  1970
Suunnittelija:  Lauri Silvennoinen
Materiaali:  betoni, tiili
Istumapaikkoja:  420
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Roihuvuoren kirkko on Roihuvuoren seurakunnan pääkirkko Helsingissä. Helluntaina 1970 käyttöön vihityn kirkon on suunnitellut arkkitehti Lauri Silvennoinen. Kirkon rakennusmateriaali on Saksasta tuotuja isoja ikkunoita ja itävaltalaisia kirkonkelloja lukuun ottamatta Suomesta. Roihuvuoren kirkon kuusikulmainen muoto on peräisin 300-luvun kastekappelista. Varsinaisen kirkkosalin katossa on Daavidin tähti. Kirkossa on myös kastekappeli, seurakuntasali ja muita tiloja. Kirkkosalin pinta-ala on 430 m², ja sinne mahtuu enintään 600 henkilöä, heistä noin 450 istumaan.
Roihuvuoren kirkon urut on valmistanut Kangasalan urkutehdas vuonna 1972. Niissä on 26 äänikertaa. Alttaritaulu on lasimaalaus nimeltään Circulum vitae - Elämän ympyrä, ja sen on suunnitellut taiteilija Reino Hietanen. Kastekappelin alttaritaulu taas on mosaiikkityö Kristus ristillä, jonka on suunnitellut marjaniemeläinen taiteilija Uuno Eskola.
Roihuvuoren kirkko
Roihuvuoren kirkko sisäänkäynnin puolelta
Roihuvuoren kirkko leikkipuiston takaa
Aiheesta muualla

Kuvia tai muita tiedostoja aiheesta Roihuvuoren kirkko Wikimedia Commonsissa
Roihuvuoren pesäpallokenttä

| Roihuvuoren pesäpallokenttä |
| --- | --- |
 Roihuvuoren uudempi pesäpallokenttä
Rakennuksen tiedot
Sijainti:  Satumaanpolku 4, 00820 Helsinki
Koordinaatit:  60°11′42″N, 25°03′20″E
Omistaja:  Helsingin kaupunki
Kenttä:  hiekkatekonurmi
Käyttäjät
 Pesäpallo: Helsingin Roihu 
Lisää rakennusartikkeleitaArkkitehtuurin teemasivulla
Pesäpallokentän katsomo.
Roihuvuoren pesäpallokenttä on Helsingin Roihuvuoressa sijaitseva pesäpallokenttä. Kenttä toimii Naisten Superpesiksessä pelaavan Helsingin Roihun kotikenttänä.
Aiheesta muualla

Kuvia tai muita tiedostoja aiheesta Roihuvuoren pesäpallokenttä Wikimedia Commonsissa
Said Chayesteh

Said Chayesteh (s. 21. heinäkuuta 1984) on iranilaista syntyperää oleva tanskalainen näyttelijä.
Hänet tunnetaan Suomessa parhaiten poliisisarjasta Anna Pihl, jossa hän esitti järjestyspoliisi Karimia. Hän on myös ollut mukana tanskalaisessa versiossa Tanssii tähtien kanssa -kilpailusta (missä hän sijoittuu kuudennelle sijalle).
Chayestehilla ei ole näyttelijän koulutusta. Hän on opiskellut aiemmin kauppatieteitä, tällä hetkellä hän on humanististen tieteiden opiskelijana Roskilden yliopistossa.
Jacques Mesrine

| Jacques Mesrine> Henkilötiedot |
| --- | --- |
Syntynyt: 28. joulukuuta 1936 Pariisi
Kuollut: 2. marraskuuta 1979 (42 vuotta) Pariisi
Kansalaisuus:  Ranska
Puoliso:  Maria de la Soledad, Lydia de Souza
Lapset:  Sabrina, Boris ja Bruno
Muut tiedot
Lempinimet:  Yhteiskunnan vihollinen numero yksi (lehdistön käyttämä nimitys)
Rikokset
Rikosten laatu:  murha, pankkiryöstö, murto, kidnappaus, salakuljetus
Maa:   Ranska,  Kanada
Aiheesta muualla
Kotisivu
Jacques Mesrine (28. joulukuuta 1936 Clichy – 2. marraskuuta 1979 Pariisi) oli ranskalainen rikollinen, joka teki kahden vuosikymmenen aikana lukuisia pankkiryöstöjä, murhia ja kidnappauksia kuuden valtion alueella. Mesrine oli omana aikanaan Ranskan tunnetuimpia henkilöitä, ja lehdistö kutsui häntä ”yhteiskunnan viholliseksi numero yksi”. Mesrine kirjoitti rikollisuransa kuluessa kaksi kirjaa ja antoi monia haastatteluja lehtiin. Hän myös onnistui pakenemaan vankilasta neljään eri otteeseen. Mesrine sai lopulta surmansa poliisin erikoisyksikön suorittamassa iskussa 2. marraskuuta 1979. Operaatiosta vastanneen poliisipäällikön mukaan kyseessä oli pidätysyritys, kun taas Mesrinen perhe ja asianajaja Martine Malinbaum pitävät tapausta väijytyksenä ja salamurhana.
Mesrine on jäänyt elämään ranskalaisten mielikuviin, ja 1970-luvulla hänet äänestettiin muun muassa Ranskan suositummaksi mieheksi. Myöhemmin Mesrinen elämästä on ohjattu muun muassa kaksi elokuvaa ja rap-muusikot ovat nostaneet hänet esikuvakseen.
Elämä > Algerian sodasta rikollisuuden tielle

Jacques Mesrine syntyi Pariisin esikaupunkialueella Clichyssä 28. joulukuuta 1936 kohtuullisesti toimeentulevaan keskiluokkaiseen perheeseen. Hänen isänsä harjoitti pienimuotoista liiketoimintaa.
Vuosina 1956–1959 Mesrine osallistui Algerian sotaan, jossa hänen tehtävänään oli muun muassa algerialaisten vankien teloittaminen sen jälkeen, kun heitä oli kidutettu. Mesrinen omien kirjoitusten mukaan yhtenä syynä hänen rikollisille teille lähtemiseensä oli halu hyökätä yhteiskuntaa vastaan, koska se oli vahingoittanut hänen ihmisyyttään väärästä syystä.
Algeriasta Ranskaan palattuaan Mesrine työskenteli tekstiilien myyjänä, mutta alkoi tehdä myös murtovarkauksia. Elämäkerrassaan hän kertoo surmanneensa noihin aikoihin tuntemansa arabialaisen rikollisen tämän pahoinpideltyä heidän yhteisen naisystävänsä. Tuossa vaiheessa Mesrinellä oli myös jonkinlaisia yhteyksiä OAS-terroristijärjestöön.
Vuonna 1961 Mesrine avioitui Maria de la Soledadin kanssa. Hän oli ollut 1950-luvun puolivälissä vuoden ajan naimisissa Lydia de Souzan kanssa. Mesrinen asetti avioitumisensa jälkeen tavoitteekseen lopettaa rikollisuransa, mutta hän epäonnistui siinä ja sai vuonna 1962 18 kuukauden vankilatuomion pankkiryöstön yrityksestä. Vankilasta vapauduttuaan hän oli aluksi töissä sisustussuunnittelualan yhtiössä, mutta silloinkin yritys lopettaa rikollisura epäonnistui hänen jouduttuaan työttömäksi. Töiden loputtua Mesrine toimi ryöstäjänä ja palkkamurhaajana. Hänen vaimonsa Maria de la Soledad jätti hänet 1967, ja Mesrinen omat vanhemmat ottivat hoitoonsa hänen kolme lastaan.
Elämä > Pakomatka Pohjois-Amerikkaan

1960-luvun lopulla Mesrine pakeni Kanadaan. Siellä hän kidnappasi uuden naisystävänsä Jeanne Schneiderin kanssa vammautuneen miljonääri Georges Deslauriersin, joka oli palkannut heidät autonkuljettajaksi ja sairaanhoitajaksi. Deslauriers kuitenkin onnistui pääsemään karkuun. Tammikuussa 1969 Schneider ja Mesrine pakenivat Yhdysvaltoihin, jossa heidät saatiin kiinni Arkansas’ssa. Mesrine palautettiin Kanadaan ja tuomittiin vankilaan kymmeneksi vuodeksi. Vuonna 1972 hän kuitenkin onnistui pakenemaan korkean turvallisuustason vankilasta quebeciläisen rikostoverinsa kanssa. He tekivät yhdessä sarjan ryöstöjä, mukaan lukien kahden eri pankin ryöstön kymmenen minuutin sisällä. Tämän jälkeen Mesrine yritti murtautua takaisin siihen vankilaan, josta oli paennut, pyrkimyksenään muiden vankien vapauttaminen. Selkkauksessa kaksi poliisia haavoittui vakavasti, mutta vankien vapautusyritys ei onnistunut. Viikon päästä Mesrine ja hänen toverinsa surmasivat kaksi heidät tunnistanutta metsänvartijaa.